רוחות רפאים (סדרת טלוויזיה, 2021)

רוחות רפאים (באנגלית: Ghosts) היא קומדיית מצבים אמריקאית המבוססת על סדרה בריטית באותו שם שנוצרה על ידי מתיו ביינטון, סיימון פרנבי, מרתה האו-דאגלס, ג'ים האויק, לורנס ריקארד ובן וילבונדו, ועובדה מחדש על ידי ג'ו פורט וג'ו וייסמן עבור רשת "CBS". הסדרה עלתה לשידור ב-7 באוקטובר 2021. בישראל, הסדרה עלתה לשידור בשירות סלקום TV החל מ-14 במרץ 2021. בדומה לסדרה הבריטית, עלילת הסדרה עוסקת בסמנתה וג'יי, זוג ניו-יורקי המאמין שחלומותיו התגשמו כשהם יורשים אחוזה כפרית יפהפה, אך מגלים למורת רוחם שהאחוזה מתפוררת ורדופה על ידי רוחות רפאים שמתו בשטחה וכעת כבולים אליה עד שיוכלו להגיע אל החיים שלאחר המוות. בעוד שג'יי אינו מסוגל לראות או לשמוע את רוחות הרפאים, סמנתה מגלה שביכולתה לראות אותם ולתקשר איתם לאחר שעברה חוויית סף מוות. רוז מקייבר – סמנתה ארונדקר, עיתונאית פרילנסרית שלאחר תאונה שהותירה אותה על סף המוות, מקבלת את היכולת לראות ולשמוע רוחות רפאים. אוטקרש אמבודקר – ג'יי ארונדקר, בעלה של סמנתה ושף מובטל. אשר גרודמן – טרבור לפקוביץ, הנפטר האחרון מבין רוחות הרפאים. ברוקר יהודי זחוח מוול סטריט שמת בשנת 2000 מהתקף לב ללא מכנסיים. בניגוד לרוחות הרפאים האחרות, הוא יכול לקיים אינטראקציה עם העולם הפיזי במידה מוגבלת אם הוא מתרכז מספיק חזק. דמותו של טרבור מבוססת על דמותו של חבר הפרלמנט, ג'וליאן פאוסט, מהסדרה הבריטית. ריצ'י מוריארטי – פיט מרטינו, מנהיג שבט צופות שמת בשנת 1985 לאחר שאחת מהצופות שלו ירתה בו בטעות דרך הצוואר עם חץ. דמותו של פיט מבוססת על דמותו של פט בוצ'ר מהסדרה הבריטית. שילה קרסקו – סוזן "פלאוור" מונטרו, היפית שמתה בזמן שניסתה להתיידד עם דוב בר, ולה הכוח להכניס אדם חי לטראנס דמוי-השפעת מריחואנה, לאחר שהיא עוברת דרכו. דמותה של סוזן מבוססת באופן רופף על דמותה של מרי מהסדרה הבריטית. דניאל פינוק – אלברטה היינס, זמרת ג'אז ראוותנית מתקופת היובש. תחילה חשבה שמתה משתיית אלכוהול מזויף, אך בהמשך התברר כי נרצחה. קול שירתה נשמע כזמזום על ידי החיים. דמותה של אלברטה מבוססת באופן רופף על דמותה של קיטי מהסדרה הבריטית. ברנדון סקוט ג'ונס – קפטן אייזק היגינטוט, קצין מהפכן אמריקאי והומוסקסואל שמת מדיזנטריה שבועיים לאחר המצור על מבצר טיקונדרוגה ומהווה הערת שוליים בהיסטוריה האמריקאית. דמותו של קפטן אייזק מבוססת על דמותו של הקפטן מהסדרה הבריטית. רבקה ויסוקי – הטי וודסטון, גבירת האחוזה, סבת סבתה-רבתא של סמנתה, ובעליה המקוריים של אחוזת וודסטון. דמותה של הטי מבוססת על דמותה של ליידי פאני באטון מהסדרה הבריטית. רומן סרגוסה – סאסאפיס, אינדיאני סרקסטי משבט לנאפי, המבוסס על דמותו של תומאס ת'ורן מהסדרה הבריטית. דוואן צ'נדלר לונג – ת'ורפין, ויקינג והמבוגר מבין רוחות הרפאים, שיצא למסע לצפון אמריקה, אך ננטש על ידי חבריו לספינה ומת מפגיעת ברק. לת'ורפין יש את היכולת לגרום לאורות להבהב, ודמותו מבוססת על דמותו של רובין, איש המערות, מהסדרה הבריטית. הדסון תמז'ה – קראש, רוח רפאים וג'יימס דין-וונאבי משנות ה-50 שראשו נערף.דמותו של קראש הופיעה עד כה בקצרה רק לשני פרקים, אבל בהמשך נמסר כי דמותו עשויה לחזור בפרקים הבאים. דמותו של קראש מבוססת על דמותו של סר האמפרי בון מהסדרה הבריטית. בנוסף לרוחות הרפאים הראשיות, באחוזה שוכנת קבוצה של רוחות רפאים שמתו ממחלת הכולרה ושוהות בדרך קבע במרתף, כיוון שמראם החולני מפריע לרוחות הרפאים בשאר שטחי האחוזה. מספרם הכולל של קבוצת הרוחות אינו ודאי, אך בסדרה מופיעים שישה מהם. דמויותיהם מבוססים על דמויותיהם של רוחות המגפה מהסדרה הבריטית: סטיוארט פינק – סטיוארט ארתור הולדן – דירק המצמרר קודי קריין – קודי נייג'ל דאונר – נייג'ל קאט למייה – קתרין בטסי סודארו – ננסי ב-29 בנובמבר 2019, נמסר כי רשת "CBS" שוקדת על הפקת עיבוד אמריקאי עבור סדרת קומדיית המצבים הבריטית של "BBC One", "רוחות רפאים". ב-4 בפברואר 2020, נמסר כי הוזמן לעיבוד הפוטנציאלי פיילוט על ידי אולפני CBS, שיופק בשיתוף פעולה עם "אולפני BBC" ו-"Lionsgate Television". ב-31 במרץ 2021, אושר כי "CBS" הזמינה את העיבוד כסדרה באורך מלא. ביולי 2021, הוכרז שהסדרה תעלה לשידור ב-7 באוקטובר 2021. ב-17 בדצמבר 2021, דווח כי צילומי הסדרה הושבתו זמנית בעקבות מקרה חיובי לקורונה על הסט. ב-24 בינואר 2022, נמסר כי CBS חידשה את הסדרה לעונה שנייה. ב-4 במרץ 2020, נמסר על ליהוקה של רוז מקייבר לתפקיד הראשי עבור פרק הפיילוט. ב-1 ביולי 2020, נמסר על ליהוקו של אוטקרש אמבודקר לצדה של מקייבר. ב-9 בדצמבר 2020, נמסר על ליהוקם של ברנדון סקוט ג'ונס, ריצ'י מוריארטי, אשר גרודמן, רבקה ויסוקי, שילה קרסקו, דניאל פינוק ורומן סרגוסה לצוות השחקנים הראשי עבור הפיילוט. ב-12 במאי 2021, נמסר על ליהוקו של דוואן צ'נדלר לונג לצוות השחקנים הראשי. באתר הביקורות "Rotten Tomatoes", הסדרה זכתה לציון 94% עם דירוג ממוצע של 7.4/10, בהתבסס על 18 ביקורות. קונצנזוס המבקרים של האתר כתב כי ”'רוחות רפאים' יכלה לדרוש יותר מדמויותיה, אבל אנסמבל השחקנים המצוין ושנינותה הגאונית מאפשרים לה להיות צפייה קלילה ומפחידה.” באתר הביקורות המשוקללות "Metacritic", הסדרה זכתה ציון 72/100 בהתבסס על 10 ביקורות, דבר המצביע על "ביקורות חיוביות לרוב". אתר האינטרנט הרשמי של רוחות רפאים (באנגלית) "רוחות רפאים", במסד הנתונים הקולנועיים IMDb (באנגלית) "רוחות רפאים", באתר Rotten Tomatoes (באנגלית) "רוחות רפאים", באתר Metacritic (באנגלית) "רוחות רפאים", במסד הנתונים הקולנועיים KinoPoisk (ברוסית) Low, Elaine (April 1, 2021). "CBS Orders Single-Camera Comedy 'Ghosts' to Series". Variety. Retrieved March 26, 2022. Mitovich, Matt Webb (July 12, 2021). "CBS Sets Fall Dates for Survivor 41, NCIS: Hawai'i, FBI Trifecta and Others". TVLine. Retrieved March 26, 2022. White, Peter (October 21, 2021). "'Ghosts' Gets Full Season Order At CBS". Deadline Hollywood. Retrieved March 26, 2022. אורן מנדז, חדש בטלוויזיה: סרטים וסדרות שמגיעים לסלקום tv במרץ 2022, באתר גאדג'טי, ‏28 בפברואר 2022 Fienberg, Daniel (October 7, 2021). "CBS' 'Ghosts': TV Review". The Hollywood Reporter. Framke, Caroline (October 6, 2021). "CBS Sitcom 'Ghosts' Takes Its Time Finding Own Charming Voice Outside British Original: TV Review". Variety. Retrieved March 27, 2022. "Ghosts US Remake: Meet the American Versions of the UK Characters". DenOfGeek. August 9, 2021. Retrieved March 27, 2022. "TV Q&A: Where is Rylan's Tavern on filmed-in-Pittsburgh 'American Rust' located?". Decider. October 20, 2021. Retrieved March 27, 2022. White, Peter (29 November 2019). "CBS Developing Adaptation Of British Comedy 'Ghosts' With Joe Port & Joe Wiseman; Project Kicks Off Lionsgate & BBC Studios Partnership". Deadline Hollywood. Retrieved 24 March 2022. Andreeva, Nellie (4 February 2020). "CBS Orders 4 Comedy Pilots From Corinne Kingsbury, Frank Pines, Kohan & Mutchnick And Port & Wiseman". Deadline Hollywood. Retrieved March 24 2022. Andreeva, Nellie (31 March 2021). "'Ghosts' Comedy Starring Rose McIver & Utkarsh Ambudkar Picked Up To Series By CBS". Deadline Hollywood. Retrieved March 24 2022. Pedersen, Erik (September 23, 2021). "CBS' 'Ghosts' Premiere Bumped Up To One Hour; 'B Positive' Return Moved Back One Week". Deadline Hollywood. Retrieved March 24 2022. Schneider, Michael (December 17, 2021). "CBS' 'Ghosts' Halts Production Until the New Year Due to a COVID-19 Case on Set". Variety. Retrieved March 24 2022. Andreeva, Nellie (January 24, 2022). "'Ghosts', 'The Neighborhood' & 'Bob ♥ Abishola' Renewed By CBS For 2022-23 Season". Deadline Hollywood. Retrieved March 26, 2022. Andreeva, Nellie (4 March 2020). "'iZombie' Star Rose McIver To Headline CBS Comedy Pilot 'Ghosts'". Deadline Hollywood. Andreeva, Nellie (1 July 2020). "Utkarsh Ambudkar To Star Opposite Rose McIver In CBS Comedy Pilot 'Ghosts'". Deadline Hollywood. Retrieved March 24 2022 Andreeva, Nellie; Petski, Denise (9 December 2020). "'Ghosts': Danielle Pinnock, Asher Grodman, Richie Moriarty, Sheila Carrasco & Román Zaragoza Join CBS Comedy Pilot As It Starts Production". Deadline Hollywood. Retrieved March 24 2022 Petski, Denise (May 12, 2021). "'Ghosts': 'Doom Patrol's Devan Chandler Long Joins CBS Comedy Series". Deadline Hollywood. "Ghosts: Season 1". Rotten Tomatoes. Fandango Media. Retrieved March 28, 2022. "Ghosts: Season 1". Metacritic. Red Ventures. Retrieved March 28, 2022. Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)